Villem Raid

Villem Raid (kuni 1935 Villem Rosberg, ka Villem Rossberg; 18. märts 1900 Tallinn – 8. august 1979 Stockholm) oli Eesti sõjaväelane (kapten), piirivalvur ja metsavend, Nõukogude piirivalvur ning Saksamaa sõjaväelane (Hauptsturmführer).

Ta osales vabatahtlikuna Vabadussõjas, lõpetas Sõjakooli 1. lennu 3. augustil 1919. Teenis Kalevlaste Malevas, hiljem viidi üle Piirivalvesse. Viimati, 1933–1940, oli Kuressaare rajooni ülem. Ülendati kapteniks 24. veebruaril 1932. 

Nõukogude okupatsiooni ajal oli ta Eesti NSV Siseasjade Rahvakomissariaadi Piirivalve Talituse Valga jaoskonna Mõisaküla rajooni ülem (kapten).

Alates juulist 1941 metsavend. Osales Liivamäe lahingus. Talle on pandud süüks, et ta osales Saksa okupatsiooni ajal Mõisaküla vallutamise järel 16. ja 23. juuli 1941 Omakaitse terroritegudes MõisakülasJuhan Püttsepp, Toomas Sildam. "Inimene põgenes hauast". Eesti Ekspress, 16. jaanuar 2002 ja juulist detsembrini 1941 Pärnus.Meelis Maripuu. "65 aastat juudimõrvast okupeeritud Pärnus". Pärnu Postimees, 13. oktoober 2006

Oli pärast Teist maailmasõda Saksamaal sõjavangis, 1951 asus ümber Rootsi. Eesti Ohvitseride Kogu Rootsis asutajaliige.

Ta suri 8. augustil 1979 ja maeti 4. septembril 1979 Stockholmi Metsakalmistule.Stockholmi avalike kalmistute register 

Tunnustus
Kotkaristi V klassi teenetemärk, 1938

Teoseid
"Piirivalve 1922-1932". Toimetaja Oskar Angelus, kaas Günther Reindorff. Piirivalve Ohvitseride Kogu. Tallinn 1932

Viited

Välislingid
Villem Raid Eesti ohvitseride andmekogus

Kategooria:Kalevi Üksiku Jalaväepataljoni koosseis
Kategooria:Vabadussõja veteranid
Kategooria:Eesti piirivalvurid
Kategooria:Kotkaristi V klassi teenetemärgi kavalerid
Kategooria:Eesti metsavennad
Kategooria:Eesti sõjaväelased Saksa sõjaväes Teises maailmasõjas
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1900
Kategooria:Surnud 1979